Airbnb กำลังรุกตลาด ปล่อยเช่าระยะยาว
ตอนนี้ Airbnb กำลังเปลี่ยนตัวเองจากการปล่อยเช่าห้องพักรายวันเป็นรายเดือน ซึ่งการปรับตัวนี้อาจเป็นการเริ่มต้นดิสรัปตลาดให้เช่าบ้านและที่อยู่อาศัยก็เป็นได้  ทำไม Airbnb ถึงเลือกปรับตัวด้วยวิธีนี้ ตลาดบ้านและที่อยู่อาศัยจะถูกดิสรัปอย่างไร
18 เม.ย. 2563

Airbnb กำลังรุกตลาด ปล่อยเช่าระยะยาว /โดย ลงทุนแมน
ตอนนี้ Airbnb กำลังเปลี่ยนตัวเองจากการปล่อยเช่าห้องพักรายวันเป็นรายเดือน
ซึ่งการปรับตัวนี้อาจเป็นการเริ่มต้นดิสรัปตลาดให้เช่าบ้านและที่อยู่อาศัยก็เป็นได้
ทำไม Airbnb ถึงเลือกปรับตัวด้วยวิธีนี้
ตลาดบ้านและที่อยู่อาศัยจะถูกดิสรัปอย่างไร
ลงทุนแมนจะเล่าให้ฟัง..
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
สถานการณ์ของ Airbnb ตอนนี้เรียกได้ว่าเข้าขั้น “วิกฤติ”
เพราะบริษัทต้องหั่นงบเพื่อลดค่าใช้จ่ายกว่า 26,000 ล้านบาท
ยังไม่รวมที่ต้องระดมทุนเพิ่มอีกกว่า 33,000 ล้านบาท 
ยังต้องช่วยเหลือ Host ที่ได้รับผลกระทบจากการที่ Guest ยกเลิกการจอง
และมีแผนที่จะปลดพนักงานในบริษัทออกอีกด้วย
ปกติแล้ว Guest ของ Airbnb มักจะเป็นนักท่องเที่ยว การเช่าส่วนใหญ่จึงเป็นระยะสั้น 
แต่มีเรื่องที่น่าสนใจเกิดขึ้นในเดือนมีนาคม 2020
Airbnb สังเกตว่า ระยะเวลาที่ Guest จองห้องพักในเดือนนี้นานกว่าปกติถึง 20% 
เมื่อเทียบกับช่วงเดียวกันของปีที่แล้ว
โดยมีผู้เช่ารายหนึ่งจองห้องพักเป็นระยะเวลานานกว่า 200 วัน
ทำไมระยะเวลาที่ผู้เช่าจองห้องพักถึงนานขึ้น ในช่วงที่มีการแพร่ระบาดของโควิด-19?
คำตอบคือ กลุ่มคนที่เข้ามาเช่าระยะยาว เป็นแพทย์ พยาบาล และบุคลากรทางการแพทย์
อาจจะเป็นเพราะว่าในช่วงเวลานี้ บุคคลเหล่านี้ต้องทำงานหนักกว่าปกติ
ก็เลยตัดสินใจหาที่พักใกล้ๆ โรงพยาบาล หรือที่ทำงานเป็นการชั่วคราว
อีกสาเหตุหนึ่งก็คือ อาจมีคนที่ได้รับผลกระทบจากโควิด-19 จนขาดรายได้
ทำให้จ่ายค่าเช่าที่เดิมไม่ไหว ก็เลยต้องออกมาหาเช่าที่อื่น
และเหตุผลนี้เองที่ทำให้ Airbnb มองเห็นโอกาสในการสร้างรายได้ช่องทางใหม่
นั่นคือ “การปล่อยเช่าระยะยาว” นั่นเอง
เรื่องนี้นับว่าเป็นการตอบสนองต่อ Pain Point ของลูกค้า ที่อยากเช่าห้องแค่ไม่กี่เดือน
ไม่ว่าจะเป็นเพราะต้องการอาศัยอยู่ไม่นาน กำลังหาที่อยู่ใหม่ หรือเพิ่งย้ายเข้ามาอาศัยในเมือง
เพราะห้องเช่าหรือนายหน้าอสังหาริมทรัพย์ส่วนใหญ่ มักจะผูกสัญญานานเป็นปีๆ ให้กับผู้เช่า
สำหรับ Host เอง ก็ไม่ต้องลุ้นว่าเดือนนี้จะมีคนเข้าพักกี่วัน เพราะจะได้รับค่าเช่าเต็มเดือน
โดยทาง Host กว่า 80% ยอมรับนโยบายนี้
รวมถึงมอบส่วนลดสำหรับการเช่าตั้งแต่ 1 เดือนขึ้นไปให้แก่ผู้เช่าด้วย
แล้วบริการใหม่ของ Airbnb นี้ จะผิดกฎหมายหรือไม่?
สำหรับในสหภาพยุโรป
ศาลยุติธรรมสหภาพยุโรปเคยตัดสินแล้วว่า Airbnb เป็นเพียงแค่แพลตฟอร์ม 
ไม่ใช่ตัวแทนอสังหาริมทรัพย์
หมายความว่ากฎหมายอสังหาริมทรัพย์นั้น “ไม่สามารถ” นำมาใช้กับ Airbnb ได้นั่นเอง
จากเรื่องนี้ ทำให้เราได้เห็นสิ่งที่น่าสนใจของธุรกิจ Airbnb
ประการแรก คือการปรับตัวที่รวดเร็วเพื่อรับมือกับปัญหาที่เกิดขึ้น
โดยใช้เวลาเพียง 2 สัปดาห์ในการพัฒนาฟีเจอร์การเช่าระยะยาว
ประการที่สอง คือการมองเห็นโอกาสในการต่อยอดธุรกิจเดิมให้แข็งแกร่งขึ้นท่ามกลางวิกฤติ
เราไม่อาจฟันธงได้ว่าการปรับตัวในครั้งนี้ของ Airbnb จะประสบความสำเร็จหรือไม่
แต่ถ้าค่าเช่าห้องพักเหล่านี้ถูกกว่าค่าเช่าห้องพักหรือคอนโดทั่วไป 
แถมจะเช่าชั่วคราวหรืออยู่นานก็ทำได้
การก้าวเข้าสู่ตลาดเช่าบ้านและที่อยู่อาศัยในครั้งนี้
ทำให้ Airbnb ไม่ใช่เป็นเพียงคู่แข่งของโรงแรมอีกต่อไป
แต่จะกลายเป็นคู่แข่งของนายหน้าอสังหาริมทรัพย์อีกด้วย..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-